Waar

Waar a stiet a aam kanflik bitwiin sasayati. Ijinarali kiaraktaraiz bai exchriim kalektiv agreshan, dischrokshan, ah yuujali ai maataliti. Absens a waar yuujali kaal "piis". Tuotal waar a waarfier we no rischrik tu suoso lijitimet milichri taagit, ah kiah rizolt ina masiv sivilian kiajalti ar ada nan-kombatant kiajalti.

Wails som skala si waar az yunivoersal ah ansischral aspek a yuuman niecha,Šmihula, Daniel (2013): The Use of Force in International Relations,  p. 67, ISBN 978-80-224-1341-1. adawandem aagiu se a onggl di rizolt a spisifik suosho-kolchral ar ikalajikal soerkomstans.

Ina 2013 waar rizolt ina 31,000 det dong frah 72,000 det ina 1990. Di dedlies waar ina ischri, bai di kiumiletiv nomba of det sens itaat, a di Sekan Wol Waar, frah 1939 tu 1945, wid 60–85 milian det, fala bai di Manggal kangkues*The Cambridge History of China: Alien regimes and border states, 907–1368, 1994, p.622, cited by White
*Matthew White (2011-11-07). The Great Big Book of Horrible Things: The Definitive Chronicle of History's 100 Worst Atrocities. we eh muo dah 41 milian.Manggal Kangkues Propuoshanali spiikin, di muos dischroktiv waar ina madan ischri a di Waar a di Chripl Alayans, we tek di laif a uoba 60% a Paragwai papilieshan, askaadn tu Stiivn Pingka (Steven Pinker). Ina 2003, Richad Sumaali (Richard Smalley) aidentifai waar az di sixt (outa ten) bigis prablem a-fies yuumaniti fi di nex fifti ier."Top Ten Problems of Humanity for Next 50 Years", Professor R. E. Smalley, Energy & NanoTechnology Conference, Rice University, May 3, 2003. Waar yuujali rizolt ina signifikant ditiiriarieshan a infrachokcha ah di ikosistim, dikriis ina suoshal spenin, famin, laaj-skiel emigrieshan frah di waar zuon, ah noftaim di mischriitment a prizna a waar ar sivilian. Aneda baiprodok a som waar a di privalens a prapagianda bai som ar aal paati ina di kanflik,Dying and Death: Inter-disciplinary Perspectives - Page 153, As a Kasher - 2007 ah ingkriis revinyuu fi wepan manifakchra.

 Refrans 

Category:Sasayati